Florin karibense
E florin karibense (XCG) ta un futuro moneda di Kòrsou i Sint Maarten. Introdukshon di esaki ta planiá pa prome kuartal di aña 2025. E florin karibense ta remplasá e florin antiano. Desde 2010 su fecha di introdukshon a keda posponí varios biaha.

Historia 
Pa motibu di e disolushon di Antias Hulandes riba 10 di òktober 2010 mester a bini ku un moneda nobo pa Kòrsou, Sint Maarten, Boneiru, Sint Eustatius i Saba. E ultimo tres isla, konosi huntu komo islanan BES, a disidi pa suich pa e dòler merikano. Kòrsou i Sint Maarten ta forma huntu un union monetario bou di un banko komun, Banko Sentral di Kòrsou i Sint Maarten (CBCS). Dentro di e union ei lo bai paga den futuro cu e moneda nobo ‘florin karibense’.

Introdukshon 
Inisialmente e introdukshon a haya retraso pa kual no por a introdusí esaki na momento di desmantelá Antias Hulandes, sino te dia 1 di yanüari 2012. Na september 2011 gobernador Eugene Holiday ta deklará ku CBCS a haya basta retraso i ku e florin karibense no lo por wòrdu introdusí mas na 2012. Na september 2022 CBCS ta anunsiá ku e moneda lo mester ta introdusí den 2024.

Moneda i biyete 
E siguiente seri di moneda ta wòrdu sirkulá: 5 florin, 1 florin, 50, 25, 10, 5 i 1 sèn. Lo saka  biyetenan den denominashon di 200 florin, 100 florin, 50 florin, 20 florin i 10 florin. CBCS lo fiha segun akuerdo e diseño i gráfiko di e biyetenan, su peso, midi i kantidat. E paridat ofisial di e florin karibense ta 1,790 pa dòler merikano, igual na su predesesor, e florin antiano.

Kòrsou
Sint Maarten
Economia